28 PÉCH ANTAL: A FÖLDKÉREG MOZGÁSAINAK MEGFIGYELÉSE. 
része egy fémcsőben van, alsó része pedig egy üvegesőben, úgy hogy a levegő 
mozgásának a függélyre semmi befolyása sem lehet. 
A mikrofont is felhasználták a földkéreg mozgásainak megfigyelésére. Az 
ilven mikrofonnak a közönségesnél súlyosabbnak kell lenni, hogy a talajra jól 
ráfeküdjön. 
Rossi egy ilyen mikrofonnal egy solfatarában igen erős hangokat hallott. 
A lassú osczillácziók megfigyelésére még ezeknél is érzékenyebb készüléke- 
ket használnak. ABBADIE franczia tudós e végre egy 10 méter magas beton-oszlopot 
állított fel, melynek belseje 4 méter átmérőjű aknát képezett. Az akna szája el volt 
zárva egy rézlappal, melynek közepén 21 milliméter nagyságú nyilás volt, melyben 
4 egymást keresztező platindrót volt kifeszítve. Az akna fenekén egy köőlapba 
illesztve állott egy vascsésze kénesővel. A csésze felett egy 103 "nm átmérőjű achro- 
matikus lencse volt alkalmazva 10 m. gyujtó távolsággal. A lencse nem feküdt egé- 
szen szintesen úgy, hogy a 4 platindrót képe, melyet a kéneső tükre visszaadott, 
az oszlop tetején alkalmazott tükörben nem fedte a drótok közvetlen képét, hanem 
külön képet adott, melynek távolságát a közvetlen képtől megismerni lehetett. Ha 
a kéneső felülete mindig merőleges marad az akna tengelyére, akkor e távolság 
nem változhatik; de valójában azt tapasztalták, hogy az óráról-órára változik és 
ritkán egyenlő reggel az estelivel. 
A készleteket a földkéreg mozgásának megfigyelésére szolgáló műszerekkel a 
múlt évben februárban kezdték meg és pedig Párisban a bányászati akadémián 
egy tromométerrel és egy mikroseismograffal, a douai-i bányásziskolánál pedig egy 
tromométerrel. : 
A párisi tromométer csak igen gyenge mozgásokat jelzett, a douai-i állomá- 
son nyert adatok sokkal érdekesebbek, mert azt látszanak bizonyítani, hogy a föld- 
kéreg hullámzásainak és rezgéseinek erősbödésével vagy gyengülésével emelkedik, 
vagy apad a bányalevegőnek gáztartalma is. 
A kisérletek folytattatnak és adatai óránkint pontosan feljegyeztetnek a lég- 
nyomás, szélirány és hőmérsék változásaival együtt. A bányalevegő gáztartalmának 
kimutatását az Anzin-társulat Herin-bányája szolgáltatja. 
A földkéreg mozgásainak megfigyelésére Francziaországon és Olaszországon 
kívül Japánban is vannak állomások, melyek észleleteiket rendesen feljegyzik, de 
csak a franczia douai-i állomás jegyzi egyszersmind a bányalég gáztartalmát is, úgy 
hogy a bányászatra nézve csak ennek megfigyeléseiből várhatók érdekes eredmények. 
A többi állomások feljegyzéseiből csak az konstatálható, hogy a föld kérge soha 
sincs teljes nyugalomban, folytonosan rezeg és e rezgések erősebbek télen, mint 
nyáron, valamint a földrengések is gyakoriabbak télen, mint nyáron. A hold állásának 
is van némi befolyása a földrengésekre, apály idejében gyakoribbak lökések, mint 
dagály idejében. A légsúlymérő állásának is van befolyása a földkéreg mozgására, 
valahányszor a légsúlymérő a középálláson alább száll, és ez állását egy pár napig 
megtartja, ilvenkor mindig gyakoribb rezgéseket jelez a tromométer is, míg a lég- 
súlymérő magasabb állásánál a tromométer nyugodtabb. 
CHANCOURTOIS jelentésének teljes fordítása megjelent a rBerg- und Hütten- 
minnisches Jahrbuch der Bergakademien in Leoben und Piibramv múlt évi 4-ik 
füzetében, melyből azok, kiket a dolog érdekel, bővebb értesítést nyerhetnek. 
